بەشیر

بەشیر ()، () یەکێکە لە گوندەکانی ناحیەی تازەخورماتوو، قەزای کەرکووک، پارێزگای کەرکووک، باشووری کوردستان، لە عێراق(ناوچە جێناکۆکەکان). دەکەوێتە باکووری شارەدێی تازەخورماتوو بە دووری (٩)کم.https://www.geonames.org/99237/republic-of-iraq.html

 ناو 
 بەشیر ناوێکی پیاوانە و بەڕەچەڵەک عەرەبییە، واتە ئەو کەسەی مژدەی خۆش دەھێنێت، بەتایبەتی مژدە خۆشەکان.https://web.archive.org/web/20200109120721/http://arabiclexicon.hawramani.com/%D8%A8%D9%8E%D8%B4%25D9%2590%D9%8A%D9%92%D8%B1/?book=49

 جوگرافیا 
گوندی بەشیر ھاوسنوورە لەگەڵ:
 لە باکوورەوە گوندی قەرەیاڵ.
 لە باشوورەوە گوندی بورغون.
 لە ڕۆژھەڵاتەوە گوندی جەدیدە.
 لە ڕۆژئاواوە گوندی ئیمام.

گوندێکی کشتوکاڵی دەکەوێتە باشووری ڕۆژئاوای کەرکووک و (٧)کم لە شارەدێی تازەخورماتووەوە دوورە ئەو ھێڵی شەمەندەفەرەی کەرکووک بە بەغدا دەبەستێتەوە بەو گوندەدا تێدەپەڕێت. لە ساڵی ٢٠١٠دا نزیکەی (١٤٠٠) خانووی نیشتەجێبوون و نزیکەی (٧) قوتابخانە و (١٠) مزگەوت و حوسێنی لە بەشیر ھەبووە و زۆربەی دانیشتوانەکەی تورکمان بوون.

 مێژوو 
 مێژوو دەریدەخات بەشیر ناوەندێکی دانیشتووی دێرین بووە لە دۆزینەوەکاندا کە مێژووەکەی دەگەڕێتەوە بۆ سەدەی شانزەھەم لە تۆماری خانووبەرەدا کە لە ساڵی (١٥٤٨)ی زایینیدا ڕێکخراوە، (٨٩) خانوو لە بەشیردا ھەبووە. ناوی بەشیر لە نۆ جەنگدا ناوی ھاتووە کە لە سەردەمی نادر شادا ڕوویانداوە کاتێک شا ھێرشی کردە سەر کەرکووک و خوێنێکی زۆری لەوێ ڕشت دوای ئەوە لەگەڵ سوپاکەیدا سەری کرد و ھێرشی کردە سەر گوندی بەشیر.
 ھێزەکانی سوپای عێراق لەناکاو لە کەرکووک کشایەوە و لە ١٧ی حوزەیرانی ٢٠١٤ەوە گوندەکە کەوتە ژێر کۆنترۆڵی دەوڵەتی ئیسلامی (داعش)، دوای ئەوەی داعش شاری مووسڵی کۆنترۆڵکرد.https://www.washingtonpost.com/world/shiite-villagers-describe-massacre-in-northern-iraq/2014/06/23/278b0fb2-76c8-4796-83f7-840c277e93d8_story.html دوای ئەوەی داعش ھێرشی کردە سەر گوندی بەشیر، ئەو گوندە شاھیدی تاوانە ترسناکەکانی کوشتن و دیلکردن و تاڵانکردن و بۆردومانی مزگەوت و حوسێنییەکان لەلایەن دەوڵەتی ئیسلامی (داعش)ەوە بوو لە ئەنجامدا زۆرینەی خەڵکی بەشیر ئاوارەبوون بۆ شارۆچکەی تازەخورماتوو کە ٧ کم لە بەشیرەوە دوورە، ھەروەھا بۆ بەغدا و باشووری عێراق کە زۆرینەی شیعە لەوێ دەژیا، بەشیر شاھیدی دەیان شەڕی نێوان دەوڵەتی ئیسلامی (داعش) بوو.
 لە نێوان شەڕەکاندا باس لە کۆمەڵکوژییەکی داعش دەکرێت لە نێوان ١١ بۆ ١٢ی حوزەیرانی ٢٠١٥ کە نزیکەی ٧٠٠ تورکمان تێیدا کوژراون.https://mrctv.org/cnsnews تا سەرەتای مانگی ئایاری 2016، پێشمەرگەی کورد و تورکمانی حەشدی شەعبی بەشیر و گوندەکانی دراوسێیان بە تەواوی ئازاد کرد.https://theinsightinternational.com/iraqi-kurdish-recapture-bashir-2016-05-01

 دانیشتوان 
دانیشتوانی ئەم گوندە لە نەتەوەی تورکمان پێکهاتووە.
 لە سەرژمێری دانیشتوانی ساڵی ١٩٥٧ی عێراقدا ژمارەی دانیشتوانی ئەم گوندە (١٦٥٣) کەس بووە.
 لە سەرژمێری دانیشتوانی ساڵی ١٩٧٧ی عێراقدا ژمارەی دانیشتوانی ئەم گوندە (-) کەس بووە.

 ئەمانەش ببینە 
 ناحیەی تازەخورماتوو
 قەزای کەرکووک
 پارێزگای کەرکووک
 پێڕستی گوندەکانی پارێزگای کەرکووک

 سەرچاوەکان 

پۆل:پارێزگای کەرکووک
پۆل:شوێنە ئاوەدانەکانی پارێزگای کەرکووک
پۆل:گوندەکانی باشووری کوردستان
پۆل:ناوچە جێناکۆکەکانی عێراق
پۆل:ناوەندەکانی قەزاکانی عێراق